《惠山用东坡和王武陵窦群朱宿三诗韵 其三》
宋代·刘藻

扪萝陟东堂，空庭布修樾。山外午炊熟，岩际钟声绝。

飒然风雨来，云水互明灭。那能信宿留，夜煮寒泉月。

为叹岁月促，逝者如弩发。谁是漱流人，一访烟霞辙。

作者简介：刘藻，字昭信，闽县（今福建福州）人。高宗绍兴五年（一一三五）进士。官终祠部员外郎。事见《淳熙三山志》卷二八。